Rishi Sunak

Rishi Sunak (sündinud 12. mail 1980 Southamptonis) on Suurbritannia poliitik, alates oktoobrist 2022 Briti Konservatiivse Partei esimees. Sunaki vanavanemad, kes olid pärit Briti India Pandžabi provintsist, emigreerusid Ida-Aafrikasse (isa Yashviri pere elas Keenias, ema Usha pere Tanganjikas). 1960. aastatel kolisid mõlemad vanemad Suurbritanniasse ja tutvusid ning abiellusid Southamptonis Hampshire'i krahvkonnas. Tema isa Yashvir oli üldarst ja ema Usha oli farmatseut ja nad said kokku kolm last, Rishi neist vanim. Sunaki vend Sanjay on sündinud 1982. aastal ning on ametilt psühholoog. Tema õde Raakhi Williams on sündinud 1985. aastal ja töötab New Yorgis ÜRO peakorteris. Rishi Sunak sündis 1980. aastal Suurbritannias Southamptonis Hampshire'i krahvkonnas. Oma hariduse on ta omandanud eliitkoolides. Algkoolis käis ta Stroud Schoolis, keskhariduse sai Winchester College'is. Ta omandas bakalaureusekraadi Oxfordi Ülikoolis (Lincoln College'is) filosoofia, politoloogia ja majanduse (PPE) erialal. Magistrikraadi omandas ta Stanfordi ülikoolis ärikorralduses (MBA; Master of Business Administration). Pärast sajandivahetust asus Sunak tööle investeerimispangas Goldman Sachs. Ta ühines ka konservatiivide partei noorteorganisatsiooniga, kuid kuni 2014. aastani tegutses ta peamiselt ärimehena. Sunak töötas veel mitmes investeerimispangas, kuni lõpuks asutas ise rahvusvahelise investeerimisfirma, mis investeeris kiiresti kasvavatesse Briti ettevõtetesse. Ta oli aastatel 2013–2015 ka East London Science Schooli direktor. Aastal 2014 määrati Rishi Sunak oma kodukandis North Yorkshire´is, täpsemalt Richmondis, tooride kandidaadiks ja ta pääses Suurbritannia parlamendi alamkotta. Ta on aastatel 2015–2020 House of Commonsi liige. 13. veebruarist 2020 kuni 5. juulini 2022 oli ta Johnsoni valitsuse liige, olles Suurbritannia rahandusminister 2022 juulis tagasi astudes algatas Sunak valitsuskriisi, mille lõpptulemusena astus tollane peaminister Boris Johnson tagasi. 2022. aasta suvel konkureeris ta tooride esimehe koha ning peaministri koha nimel Liz Trussi vastu, kuid kaotas erakonnasisesed valimised. Pärast Trussi tagasiastumist sama aasta oktoobris valiti 24. oktoobril 2022 Sunak Briti Konservatiivse Partei esimeheks ja 25. oktoobril Suurbritannia peaministriks. Peaministrina keskendus ta stabiilsuse taastamisele Suurbritannia majanduses. Pärast tooride kaotust 2024. aasta valimistel astus Sunak 5. juulil peaministri kohalt tagasi, kuid säilitas koha parlamendis. Ta on aastast 2009 abielus India kodakondsusega Akshata Murthyga, kellega ta tutvus Stanfordi ülikoolis ning neil on kaks tütart Anoushka ja Krishna. Tema äi N. R. Narayana Murthy on India ettevõtja, rahvusvahelise korporatsiooni Infosys kaasasutaja. Sunakite pere on ka Suurbritannia üks rikkamaid, nende varanduse väärtus on hinnatud olema ligemale 730 miljonit naela ja nad on oma varanduselt Ühendkuningriigis 222. kohal, kuid nende rikkus põhineb suuresti ämma-äia IT-korporatsiooni varandusel. Sellise varandusega on Sunaki pere rikkam, kui on seda Suurbritannia kuningas Charles III. Usutunnistuse poolest on Rishi Sunak hinduist. Ta andis House of Commonsis ametivande Bhagavadgītāl. Sunak on esimene mittevalge, esimene India päritoluga ja esimene mittekristlasest Suurbritannia peaminister. Rishi Sunak koduleht (inglise keeles) Laulik, Jüri (27. november 2022). "Britannistani uus radža. Peaminister Rishi Sunak on jõukam mees kui kuningas Charles III". Kroonika. ROY, AMIT (20. oktoober 2014). "Murthy son-in-law gets Hague's seat". The Telegraph. Elgot, Jessica; Bawden, Anna (19. juuli 2022). "Rishi Sunak's 'bizarre' ties to rightwing libertarians highlighted by Labour". The Guardian. Kaks ministrit astub Boris Johnsoni valitsusest tagasi Piper, Elizabeth; Smout, Alistair; James, William (24. oktoober 2022). "Rishi Sunak to become the next UK prime minister after months of turbulence". Reuters. Kate Holton, Elizabeth Pipe. Rishi Sunak faces huge task as he becomes UK prime minister Laugen, Lauri, toim (5. juuli 2024). "Hävitava kaotuse saanud Rishi Sunak vabandas kõigi ees ja astus tagasi". Delfi. "Rishi Sunak palus partei kehva tulemuse pärast vabandust". Postimees. 5. juuli 2024. ""Välisilm": Suurbritannia uus peaminister on eriline mitmes mõttes". ERR. 31. oktoober 2022.